Tom Lid

Tom Lid (født 11. juni 1952 i Kristiansand) er en norsk billedkunstner, bosatt i Høvåg i Lillesand kommune. Han er blitt beskrevet som en følsom kolorist, og en kunstner som etter et variert og skiftende kunstnerskap har funnet seg til rette innenfor den abstrakte ekspresjonismen.«Kjærlig, men usentimentalt» - innledning av Gunvald Opstad i forbindelse med separatutstilling i Lillesand kunstforening juli 2012

Lid er utdannet ved Statens kunstakademi i Oslo (1976-1981) og Statens håndverks- og kunstindustriskole (1972-1976). Sin hittil største anerkjennelse som kunstner, fikk han i 2013 da han i forbindelse med 150-årsjubileet for Edvard Munchs fødsel, ble valgt ut som offisiell utstiller. Jubileumsutstillingen hadde tittelen Gjenskinn og ble holdt på Galleri Ask i Åsgårdstrand.Nina Kristiin Vraa: «Det er et ærefullt oppdrag» i NRK Sørlandet, 19. juli 2013

Gjennom årene som kunstner, har Lid deltatt på en rekke utstillinger i inn- og utland. Han hadde sin første separatutstilling i 1985 på Kunstnerforbundet i Oslo, han har også hatt separatutstillinger blant annet i Christiansands Kunstforening (1990), Trondheim Kunstmuseum (1992), Galleri K, Oslo (1989 og 1995) og vært festspillutstiller ved De internasjonale kirkefestspill i Kristiansand (2002). Han har deltatt på Østlandsutstillingen, Sørlandsutstillingen åtte ganger (1973-1979 og i 1980) og på Høstutstillingen (1980). Hans arbeider er innkjøpt av Museet for samtidskunst, Norsk kulturråd, Sørlandets Kunstmuseum, Oslo kommunes kunstsamlinger, Trøndelag billedgalleri og Stenersens samling. Av utsmykninger kan blant annet nevnes Vigra lufthavn i Ålesund, Agder Energi, Bamble videregående skole og Hamar sykehus.http://www.kunstnerforbundet.no/kunstnere/186;Tom-Lid   (besøkt 17. juni 2015)

I 1975 var Tom Lid med på å starte fellesverkstedet Myren grafikk i Kristiansand, sammen med kunstnerne Håkon Henriksen, Jan Kolstad og Kjell Nupen.Gunvald Opstad: Sørlandet og malerne,s. 226,  Aschehoug forlag

Tom Lid er gift med billedkunstner og barnebokforfatter Agnete Erichsen.Nina Kristiin Vraa: «Det er et ærefullt oppdrag» i NRK Sørlandet, 19. juli 2013

 Referanser 

Kategori:Norske billedkunstnere
Kategori:Personer fra Kristiansand kommune
Kategori:Fødsler i 1952